Вялікі Пост прадастаўляе шмат магчымасцяў. Дае адмысловы шанц заглыблення ў таямніцы ўласнага жыцця. Мала што іншае так яскрава выяўляе сэнс нашай штодзённай працы і момантаў, што хаця б на хвіліну спрыяюць захаванню нашай раўнавагі. Многія з нас з нецярпеннем чакаюць набажэнстваў Крыжовага Шляху. І няма перабольшання ў азначэнні “з нецярпеннем”. У кожную пятніцу Вялікага Посту мы маем магчымасць кленчыць перад Панам Езусам на шляху да Галгофы. Не толькі ўзгадваць чарговыя падзеі, але відавочна Яму таварышыць.